Die Messier-voorwerpe is ’n lys sterrekundige voorwerpe wat aanvanklik in 1771 saamgestel is deur die Franse sterrekundige Charles Messier. Messier het die ruimte gefynkam vir komete en is gefrustreer deur voorwerpe wat soos komete lyk, maar dit nie is nie. Hy het toe ’n katalogus van hulle saamgestel saam met sy assistent, Pierre Méchain, om sy navorsing te vergemaklik.
Al die Messier-voorwerpe is met verkykers of klein teleskope sigbaar en is dus gewild om te besigtig onder amateur-sterrekykers. Vroeg in die noordelike lente kom sterrekundiges soms byeen vir "Messier-marathons", wanneer al die voorwerpe in een nag gesien kan word.
↑ “Charles Messier's Catalog of Nebulae and Star Clusters”. Students for the Exploration and Development of Space (SEDS): 15 June 2007. URL besoek op 2010-05-08.
↑ “The Messier Catalog”. SEDS Messier Database. Students for the Exploration and Development of Space (SEDS): 25 February 2008. URL besoek op 2010-05-08.
↑ Patrick Moore (1979). The Guinness Book of Astronomy. Guinness Superlatives. ISBN 0-900424-76-1. ↑ “The Messier Marathon”. Students for the Exploration and Development of Space (SEDS): 22 Januarie 2010. URL besoek op 2010-05-08.